b'\n_START_ARTICLE_\nGundaker de Liechtenstein\n_START_SECTION_\nFam\xc3\xadlia\n_START_PARAGRAPH_\nEra el fill menor del bar\xc3\xb3 Hartmann II de Liechtenstein i d\'Anna Maria d\'Ortenburg, n\xc3\xa9ta del comte Ulrich II d\'Ortenburg. Havia nascut al castell Lednice el 30 de gener del 1580. Germ\xc3\xa0 del pr\xc3\xadncep Karl I de Liechtenstein i de Maximili\xc3\xa0. Va  rebre una acurada educaci\xc3\xb3. _NEWLINE_Es va casar dues vegades. Amb Agn\xc3\xa8s de Fr\xc3\xadsia de l\'Est en primeres n\xc3\xbapcies i amb Elisabeth Lucr\xc3\xa8cia de Teschen en segones n\xc3\xbapcies. Entre els dos matrimonis va tenir deu fills._NEWLINE_La seva resid\xc3\xa8ncia preferida era el castell Wilfensdorf, que pertanyia a la seva fam\xc3\xadlia des del 1432 i al que ell va afegir un fossat amb aigua com a mesura de seguretat tenint en compte els temps de revoltes que li va tocar viure.\n_START_SECTION_\nAl servei dels Habsburg\n_START_PARAGRAPH_\nTot i que havia estat educat en la fe luterana, ell i els seus germans van decidir el 1599 convertint-se al catolicisme per tal de congraciar-se amb la fam\xc3\xadlia Habsburg. Per a justificar-se, va escriure: "Bewegursachen, so mich zu Annehmung des katholischen Glaubens bewogen haben" (motius que em van moure a acceptar la fe cat\xc3\xb2lica)._NEWLINE_Va servir a la cort imperial de Matias, Ferran II i Ferran III.  En els anys seg\xc3\xbcents va acompanyar l\'arxiduc Matias en expedicions militars a Hongria i va estar present al setge de Buda. Entre el 1606 i el 1608 va exercir diverses vegades de missatger entre Matias i Rudolf II. El 1606 va ser nomenat tresorer i la seva nissaga se\'n van fer c\xc3\xa0rrec fins al 1613. El 1608 va entrar a formar part com a conseller dins la cambra baixa de la cort austr\xc3\xadaca. Entre el 1614 i el 1617 va ocupar diversos llocs: Va ser governador de l\'Alta \xc3\x80ustria, landmarschall  de la Baixa \xc3\x80ustria, administrador major de l\'arxiduc Johann Karl i cambrer major de l\'esposa de l\'emperador Matias, Anna d\'\xc3\x80ustria-Tirol._NEWLINE_El seu gran ascens pol\xc3\xadtic va coincidir amb el comen\xc3\xa7ament de la Guerra dels Trenta Anys. El 1618 el van enviar a Sil\xc3\xa8sia amb l\'objectiu d\'impedir que all\xc3\xa0 s\'hi escamp\xc3\xa9s la revolta de Boh\xc3\xa8mia, per\xc3\xb2 no ho va aconseguir._NEWLINE_El 1619 va ser l\'encarregat d\'un viatge missioner: notificar oficialment la mort de l\'emperador Matias a diversos pr\xc3\xadnceps electors i bisbes._NEWLINE_Tamb\xc3\xa9 durant la revolta de Boh\xc3\xa8mia se li va encomanar la dif\xc3\xadcil tasca de negociar secretament entre el duc Maximili\xc3\xa0 I de Baviera i els pr\xc3\xadnceps de la lliga cat\xc3\xb2lica davant la imminent guerra. El mateix any va fer de missatger entre els pr\xc3\xadnceps electors per a la preparaci\xc3\xb3 a la votaci\xc3\xb3 de Ferran II. Tamb\xc3\xa9 va fer una visita a la cort de Frederic V del Palatinat aconseguint que es compromet\xc3\xa9s amb els Habsburg durant la guerra que va seguir la revolta de Boh\xc3\xa8mia. Despr\xc3\xa9s de la vict\xc3\xb2ria imperial, va rebre ordres de castigar els seguidors de la rebel\xc2\xb7li\xc3\xb3 a l\'Alta \xc3\x80ustria._NEWLINE_Des del 1621 va ser assessor pol\xc3\xadtic del Consell Privat. Especialment des del 1626, va esdevenir una figura pr\xc3\xb2xima a l\'emperador i bastant influent, actuant com a cap principal del Consell Privat. El 1625 va ser reempla\xc3\xa7at en el seu c\xc3\xa0rrec de tresorer per Hans Ulrich von Eggenberg, que era molt amic de Hans Wallenstein i cap del partit "espanyolista"; des d\'aleshores Gundaker es va convertir en oponent de Wallenstein\n_START_SECTION_\nEscriptor\n_START_PARAGRAPH_\nGundaker de Liechtenstein va ser autor de diversos informes i t\xc3\xa9 dos escrits titulats "Mirall de pr\xc3\xadnceps". Va suggerir la creaci\xc3\xb3 d\'una acad\xc3\xa8mia per a formar cavallers i va advocar per una reforma de la gesti\xc3\xb3. Va plantejar la idea que l\'estat ha d\'intervenir promovent negocis, tal com postulen els principis del mercantilisme. Sembla que va estar en contacte amb Giovanni Botero i altres te\xc3\xb2rics contemporanis. A m\xc3\xa9s dels escrits relacionats amb la seva ocupaci\xc3\xb3 diplom\xc3\xa0tica, va ser l\'autor d\'un escrit sobre la doma de cavalls.\n_START_SECTION_\nContrareformista\n_START_PARAGRAPH_\nLa seva ideologia era antimaquiavel\xc2\xb7lica i de contrareforma. Va fer donatius a esgl\xc3\xa9sies i monestirs. Per a poder reprimir l\'avan\xc3\xa7 del protestantisme a l\'est de Mor\xc3\xa0via va muntar un aparell esglaonat de funcionaris encarregats d\'aquesta vigil\xc3\xa0ncia.\n_START_SECTION_\nPossessions\n_START_PARAGRAPH_\nDespr\xc3\xa9s de la mort del seu pare el 1598 va rebre en her\xc3\xa8ncia els dominis de Wilfersdorf i Ringelsdorf. Com la seva situaci\xc3\xb3 econ\xc3\xb2mica era tan bona es va poder permetre de fer pr\xc3\xa9stecs. Es va beneficiar, com altres nobles cat\xc3\xb2lics i fidels a l\'emperador, de l\'expropiaci\xc3\xb3 dels b\xc3\xa9ns dels que havien donat suport a la revolta de Boh\xc3\xa8mia del 1619. Ferran II com a recompensa pels serveis prestats li va fer donaci\xc3\xb3 del domini de Rietberg (Ostroh). _NEWLINE_Gundaker va ampliar les seves possessions comprant els dominis d\'Ostrava Mor\xc3\xa0via Krumlov el 1622. La compra es va realitzar probablement amb males monedes. En lloc dels 540.000 florins pagats, el valor real dels diners era inferior a 70.000 florins._NEWLINE_Va intentar adquirir el ducat de Rietberg, al qual creia tenir dret pel matrimoni amb la seva primera esposa Agn\xc3\xa8s de Fr\xc3\xadsia de l\'Est, per\xc3\xb2 va perdre la llarga batalla legal contra Maximili\xc3\xa0 Ulrich von Kaunitz. La seva segona esposa era propiet\xc3\xa0ria del ducat de Cieszyn i la va pressionar perqu\xc3\xa8 li traspass\xc3\xa9s._NEWLINE_A causa d\'aquesta disputa, la seva esposa es va retirar a Sil\xc3\xa8sia posant-li com a condici\xc3\xb3 per a fer les paus amb el seu marit, que ell an\xc3\xa9s a viure a Teschen (Cieszyn). Despr\xc3\xa9s de la seva mort aquest comtat va revertir a la corona de Bohemia.'